รบกวนสอบถามคุณครับ เป็นสิวบริเวณท้ายทอย เหนือไรผมขึ้นไปประมาณ 1 นิ้ว และกินบริเวณกว้างมาจนถึงบริเวณกลางลำคอด้านหลัง หรือท้ายทอย เป็นมานานแล้วครับ แต่ที่หน้า ไม่เป็น//เคยคิดว่า เป็นเพราะความมันของเส้นผม เลยแก้ไขด้วยการสระทุกครั้งที่อาบน้ำ(วันละ อย่างน้อย 2 ครั้ง) แต่ยังไม่หายครับ รบกวนคุณ แนะนำหน่อยครับ
สวัสดีค่ะ สาเหตุของการเกิดสิว คือ รูขุมขนที่บริเวณผิวหนังถูกอุดตันจากการที่ร่างกายผลิตน้ำมันที่ชั้นผิวหนังมากเกินไป เซลล์ผิวหนังที่ตายแล้วไปอุดตันรูขุมขน และมีการติดเชื้อแบคทีเรียบริเวณผิวหนัง ปัจจัยที่อาจส่งผลกระทบต่อการเกิดสิวได้ คือ การเปลี่ยนแปลงของระดับฮอร์โมนเพศเทสโทสเตอโรนและแอนโดรเจน อาจทำให้เนื้อเยื่อใต้ผิวหนังบริเวณรูขุมขนหนาขึ้น ทำให้เพิ่มการอุดตันของสารไขมันจนทำให้เกิดสิว ปัจจัยอื่น เช่น การใช้ยากลุ่มสเตียรอยด์ ประวัติครอบครัวการรักษาและการใช้ยาต้องขึ้นอยู่กับระดับความรุนแรงของสิวด้วยค่ะ ยาทาเฉพาะที่ เช่น เรตินอยด์ ยาปฎิชีวนะคลินดามัยซินหรืออีริโทรมัยซินร่วมกับเบนโซอิล เพอร์ออกไซด์ นอกจากนั้นยังมีการรักษาโดยการทานยา เช่น ยาปฏิชีวนะ ยาเม็ดฮอร์โมน ยาอนุพันธ์ของกรดวิตามินเอไอโซเตรติโนอิน การรักษาสิวแตกต่างกันตามความรุนแรงค่ะ หากอาการไม่ทุเลาหรือเป็นมากแนะนำให้พบแพทย์เฉพาะทางด้านผิวหนัง เพื่อตรวจให้ยาตามความเหมาะสม การใช้ยาเป็นระยะเวลานาน ควรมีการติดตามการรักษาการตอบสนอง ผลข้างเคียงจากการใช้ยานะคะอ่านเพิ่มสิว